Параўноўваючы работу ў вугальнай і калійнай шахтах, мой суразмоўца расказваў, што апошняя больш бяспечная: выдзяляе менш пылу, прымяняецца больш надзейны крапеж. Пасля таго, як Беларусь набыла незалежнасць, бяспечным умовам працы пачала надавацца асаблівая ўвага, да 2-х тысяч долараў у эквіваленце вырасла зарплата. Двухпакаёвую кватэру ж атрымаў яшчэ ў савецкія часы, праз 6 гадоў пасля пачатку работы. Мог пайсці на няпоўную пенсію праз 20 гадоў стажу ў забоі, аднак, як сам гаварыў, пасля рабочай зарплаты пенсіі хапала б толькі на харчаванне. Таму працаваў, як кажуць, да апошняга.